Hogy vehetem észre, hogy vírusos lett a gépem, és hogyan távolíthatom el azt?
A fertőzés legnyilvánvalóbb jelei a lelassuló vagy összeomló gép, a hirtelen felbukkanó nagy mennyiségű felugró hirdetés, az általunk egész biztosan el nem küldött levelek megjelenése a kimenők között, valamint ha a gépünk magától nyit meg fájlokat vagy nyom meg gombokat.
Mobiltelefonok esetében megnövekedett adathasználat, kéretlenül megjelenő új appok, gyors merülés valamint indokolatlannak tűnő plusz költségek telefonszámlánkon.
A fertőzés eltávolításához futtassunk teljes rendszerellenőrzést vírusirtónkkal és malware-ellenes programunkkal is. A beazonosított és karanténba helyezett fenyegetéseket azonnal töröljük is. Ezt követően indítsuk újra a gépet, majd futtassunk ismét ellenőrzést. Ha nem talál semmit, minden rendben van.
hu
Mi a különbség a vírusirtók és a malware-ellenes védelmi szoftverek között? Helyettesíthetők egymással?
Nem. A vírusirtó olyan szoftver, amely kifejezetten a számítógépes vírusok ellen nyújt védelmet. Ugyan számos vírusirtó nyújt védelmet másféle malware-ok, például keylogger-ek ellen, nem képesek a malware-ok összes változata ellen védeni minket, azonban a kifejezetten malware-ellenes célra fejlesztett programok igen.
Ennélfogva egyszerre van szükségünk a vírusok ellen védő vírusirtóra, valamint a malware-ok ellen védő szoftverre, amely többek között zsarolóvírusok, kémprogramok, spamek és adathalász támadások ellen nyújt védelmet.
hu
Mi a különbség a vírusok és a malware-ok között?
Habár hasonló gaztteket végeznek a vírusok és a malware-ok, a két fogalmat nem szabad összekeverni. Minden vírus malware, de nem minden malware vírus. A számítógépes vírusok olyan kódsorok, melyeknek célja gépünket megfertőzni és továbbterjedni.
Ezzel szemben a malware olyan gyűjtőfogalom, melyben benne foglaltatik az összes ártó szándékkal létrehozott program, tehát többek között ide értendők a vírusok, a kémprogramok, a reklámprogramok, valamint a a trójaiak.
hu
Mik a malware-fertőzések következményei?
A malware-ok felugró reklámokkal, hibaüzenetekkel és összeomlásokkal zavarhatják meg gépünk működését. A malware típusától függően személyes adatainkra is pályázhat, például banki adatok megszerzése vagy identitáslopás céljából.
A zsarolóvírusokhoz hasonló aljas malware-ok pedig zárolják gépünket vagy titkosítják fájljainkat, melyek feloldásáért váltságdíjat követelnek. Ez különösen nagy veszélyt jelent az érzékeny adatokkal dolgozó cégek vagy személyek esetében.
hu
🤔 A Windows Defender képes kártevők eltávolítására?
Igen, képes. Ha kártevőt észlel a Windows Defender, akkor egyből el is távolítja azt. Azonban mivel a Windows nem frissíti rendszeresen a Defender definícióit, a legújabb kártevőket jó eséllyel nem képes észlelni. Így önmagában a Windows Defender használata nem védi meg eléggé gépünket, fennáll tehát a fertőzés veszélye.
Számos ingyenes, a Defender-hez képest sűrűbben frissített vírusirtót találunk Windows-ra, azonban semelyik ingyenes vírusirtó nem képes olyan szinten garantálni a kártevők elleni védelmet, mint a legjobb fizetős kártevő-ellenes megoldások.
hu
🤔 Elegendő védelmet ad a Windows Defender?
Attól függ, hogy mit értünk “elegendő” alatt. Korrektnek mondható védelmet nyújt a Windows Defender, viszont közelébe se ér a legtöbb prémium vírusirtónak. Ha elegendő számunkra az alapszintű vírusvédelem, akkor bőven jó a Windows Defender is. Viszont ha sok olyan adatot tárolunk gépünkön, ami vonzóvá teheti azt a támadóknak (például bankolási adatok, bejelentkezési adatok, magánjellegű fájlok), akkor nem, nem “elegendő”.
hu
🤔 Ingyenes a Windows Defender?
Igen. A Windows Defender minden Windows 7-et, 8.1-et és 10-et futtató gépen ingyenesen megtalálható, viszont számos jobb ingyenes vírusirtót találunk a helyére.
hu
🤔 Érdemes leváltani a Windows Defender-t másik ingyenes vírusirtóra?
Habár a Windows Defender sokat fejlődött az elmúlt években, a Windows nem mindig frissíti azt elegendő gyakorisággal, így nem mindig van képben a legújabb kártevőkkel kapcsolatban.
A semminél még mindig sokkal jobb, ha a Windows Defender-t használjuk önálló vírusirtónak, azonban zsarolóvírusok, kémprogramok és fejlettebb kártevők ellen már nem túl hatékony a védelme.
Mi a SafetyDetectives-nél az alábbi három megoldás egyikét javasoljuk:

1. lehetőség: a Windows Defender és a Malwarebytes együttes használata. Így kapunk egy hatékony vírusirtót (Windows Defender) és egy hatékony kártevő-ellenes programot (Malwarebytes), melyek együttesen nyújtanak elég jó védelmet. Ha még komolyabb védelemre van szükségünk, akkor okos döntés lehet a Windows Defender és a Malwarebytes prémium változatának együttes használata.
2. lehetőség: a Windows Defender leváltása egy jobb ingyenes vírusirtóra. A fent felsorolt termékek mindegyike kiváló, csúcsminőségű védelmet biztosít, ezzel szemben a Windows Defender csak a legalapvetőbb védelmet nyújtja. Ismétlem: megfelelő kezdésnek a Defender, de számos jobb megoldás érhető el helyette. Tekintse meg a SafetyDetectives tesztjeit legjobb ingyenes Windows-os vírusirtókról.
3. lehetőség: a garantált védelem érdekében prémium vírusirtó vásárlása. Egyetlen ingyenes vírusirtó sem nyújt 100%-os védelmet, erre pedig pont a Windows Defender jó példa – kártevőket, zsarolóvírusokat és kémprogrmaokat egyaránt átenged időnként. Nem túl drágák a prémium vírusirtók sem, így havi 1-2 ezer forintért mindenképpen megéri valamilyen kiemelkedően hatékony prémium megoldásba befizetni.
hu
🤔️ A Windows Defender megvéd minket adathalászat ellen?
Nagyrészt igen. A Windows Defender Browser Protection névre hallgató bővítmény sokféle online kiberbiztonsági fenyegetéstől megvéd minket, beleértve az adathalász e-maileket és a személyes adatainkra pályázó ártalmas webhelyeket is.
Viszont az adathalászat elleni védelem nem túl erős, ráadásul a Windows nem elég sűrűn frissíti a Defender-t ahhoz, hogy mindig naprakész legyen a legújabb módszerekkel kapcsolatban. Sokkal biztonságosabb, ha valamelyik olcsó prémium vírusirtóra, például a Norton-ra fizetünk elő, mivel ezekben az adathalászat elleni védelem is hatékonyabb.
hu